'Dronk bestuurders moet verban word' | Nuus24
Johannesburg – Die Inkatha Vryheidsparty het daarop aangedring dat dronk bestuurders lewenslank van Suid-Afrika se paaie verban moet word.“Dit is skokkend om te sien dat die feesseisoen nog nie eers amptelik verby is nie en 1 279 mense reeds op Suid-Afrika se paaie gesterf het,” het Velaphi Ndlovu, ‘n woordvoerder vir die IVP, in ‘n verklaring gesê.Dié dodetal is deur die padverkeerbestuurskorporasie (RTMC) uitgereik.Ndlovu sê bestuurders se rybewyse moet onmiddellik herroep word sonder om hernu te word wanneer hulle onder die invloed van drank bestuur. Hy meen dié oortreders moet ook nie toegelaat word om aansoek te doen vir nuwe permitte om die paaie te gebruik nie.Die departement van verkeer het vroeër die week gesê meer as 2 100 motoriste is vanaf 1 Desember tot 1 Januarie vir dronkbestuur in hegtenis geneem.Volg Nuus24 op Twitter
Lees meer oor: dronkbestuur | padveiligheid VOLGENDE OP NUUS24X